
à 
T. tam diviti medicamentosarum substantiarum farragine medi- 
corum codices obruenti, quoddam remedii genus est maximopere 
momentosum, epispastici , vel vesicatorii nomine cognitum. Hoc: 
autem titulo insigniuntur substantiae illae , quae corporis super- 
‘ ficiei leniter applicitae ipsam irritant , excitant , rubefaciunt ; 
diutius relictae cuticulam in vesicae speciem attollunt sero reple- 
tam. Facilis proinde epispasticorum ' divisio in rubefacientia 5 
atque vesicatoria , pro diverso, quem exercent, effectu in parte 
cui apponuntur, qui ex varia eorumdem. compositione , vel ex 
mora, quam agunt in parte, est derivandus : ideoque , quod ac- 
tuosiora sint vesicantia, et intra breve temporis lapsum vesicam 
producant, a rubefacientibus tantummodo discrepare nemo non. 
videt. 1 

Vetustissimus est vesicantium usus, quemadmodum Anrrraur, . 
Hırpocrarıs, Print scripta satis evincunt. GALENUS ipsorum 
utilitatem persentiit, magnique ipsa habuit; Bacrmvt, aliique 
quamplures celeberrimi medicinae antistites, nocuum esse ipsorum 
abusum, vel pravum utendi modum, evidentissime demonstrarunt. 

Plura circa vesicatoria a medico veniunt consideranda , ut 
optatum in morbis producant effectum , ne noxam saepe saepius j 
progignant morbo 1 1pso pejorem. Licet ergo innumeri, et quidem 
eximii Viri de tanto hocce scripserint subsidio , ut pauca in po- 
‘ sterum detegenda supersint; tamen veniam dabit quisquis animad-. 
vertat, non ut nova inventis addam , sh ut speciminis ergo 

aliquod publici juris exhibeam, quod aliquam utilitatem praeseferat. 
Ut autem quemdam ordinem sequamur, primitus eoramdem 
species, variasque compositiones; modum dein, quo eadem soleant 
applicari; tertio ipsorum agendi rationem trademus; ut. demum 
unicuique pateat, quibusnam morbis sanandis ipsa conveniant. 
È Epispasticorum species perpendenti , plures se se offerunt 
substantiae, quae cutim rubefacere, vel exulcerare sunt aptae ; 
non inutile ideo erit ipsas in simplices, atque compositas divi- 
dere. Primae iterum in minerales, vegetabiles, atque animales 
dispescuntur ; alterae vero ex diverso istarum connubio, varia- 
que proportione parantur. Hisce addenda illa auxilia interdum 
adhibita, quae mechanico prorsus modo actionem suam absolvunt. 

Nonnulla in minerali regno corpora. extant maximopere acria, 
atque stimulantia , quae cuti applicita ipsam rubefaciunt, exco- 
riantque ; idque praestant alcalinae substantiae, uti potassa, soda, 
calx; acida quaedam , puta sulphuricum , nitricum, muriati- 
cum, arseniosum ; salia bene multa, inter quae nitras argenti, 
murias antimonii , murias hydrargyri hyperoxygenatus, sul- 
phas cupri; oxyda varia, quemadmodum cupri , ferri rubrum, 
hydrargyri, et infinita alia sat multa; brevitatis caussa huc 
reticenda , quae tamen omnia plus minusve periculi portendunt , 
dum praescribuntur : hinc nonnisi caute cum ipsis mercandum esse 
arbitramur. 

Inter innumeras vegetabilium species, quae acritate sua pares: 
sunt ad cutim excitandam , rubefaciendam, vel exulcerandam ; 
quoties ipsius superficiei aptantur, plures habentur, quarum 
nonnullae regionis nostrae indigenae, dum interim quaedam , «t 
quidem intensiori vi praeditae, e longinqua petuntur plaga. 
Praecipue autem ad sequentes reduci commode possunt: Daphne 
Mezereum ( Thymelaea in officinis dicta ), D. Laureola 
( laur salva] ) vulgari nomine cognita, quarum cortex a 

truncó , ramis , vel radice deglubitus, tam recens, quam siccus 
aceto, vel aqua maceratus alicui cutis parti appositus , per. ali- 
quot dies relictus; atque renovatus, cuticulam suppositam ele» 
| vat. Clematis Kitalba , a nostratibus liarbra, a gallis herbe. 
aux gueux nuncupata, necnon ©. recta ; ipsarum siquidem 
contusa folia acrem exercent in cute facultatem ; iisdem utuntur 
egeni .ad ulcera, latissima -producenda tetrum non raro ad- 
spectum. referentia, ut transeuntium commiserationem excitent, 
Omnes Ranunculi species plus minusve eadem vi pollent, quae 
magis evidens est in foliis R. scelerati , atque R. acris. Rhus 
Toxicodendron adeo acri principio pollet, ut ejusdem folia 
leniter cuti applicita ipsam citissime in tumorem elevent , quem- 
admodum. et omnes fere. Urticae species.  Euphorbiae. fere 
cunctae succum peculiarem fundunt lacti similem., acritate exi- 
mium , qui ad cutim exulcerandam , ad verrucas. ipsas ‚corroden- 
das vulgo adhiberi- consuescit ; illa vero species , quae maxime 
usu venit, est E. officinarum Wir». : Africae regiones in- 
colit stirps ista, succus condensatus in frustula ad nos mittitur 
Euphorbii nomine in officinis cognitus. Sinapis genus , et 
praecipue S. nigra, atque S. alba semina praebent, quorum 
usus diaeteticus omnibus notissimus , ipsa vero in farinam redacta, 
ex qua, exigua addita aquae copia, pasta’ exurgit, quae corporis 
superficiei imposita promptissimum rubefaciens subsidium suppe- 
ditat; quam. quidem vim non exclusive possidere semina istius- 
modi censendum ; omnia siquidem cruciferarum stirpium semina 
eadem praeterpropter vi pollere visum est. Radix insuper Plum- 
baginis europaeae , in officinis Dentellariae titulo indigitatae , 
praeter alias , quibus scatet, vires, illam pariter possidet , quae 
rubefacientibus competit. Omnes 4/lii species, praecipue vero 
A. Cepa, et A. sativum, huc , recensendae ; ipsarum radix 
recens, contusa, vel ex ejusdem expressione succus elicitus 

cutim ipsam rubefacit , quemadmodum mulierculis ipsis notum. 

- Millenae: rursus habentur stirpes, quae hacce virtute sunt 
praeditae ; ast speciminis limites non sinunt, ut omnium istarum 
historiam tradamus ; ideo, brevitatis caussa , praecipuarum tan- 
tummodo nomina indicabimus. Hae autem sunt: radix Cochlea- 
riae Armoraciae , lignum Aloéxyli veri (Loureiro) in China 
crescentis, nux Anacardii orientalis , herba Anemones nemo- 
rosae , et Pulsatillae vulgaris ; radix recens Ari italici, et 
maculati ; radix recens , et succus Bryoniae dioicae, vulgo 
coussa salvaja ; fructus: Capsici annui, vulgo pouvroun ; se- 
mina piperis blandi contusa; herba Droserae rotundifoliae ; 
folia recentia Juniperi Sabinae ; folia siccata Nicotianae Taba- 
ci, et rusticae ; succus foliorum Phytolaccae decandrae ; 
herba Polygoni Hydropiperis; Rutae graveolentis herba, et 
semina , similia: quarum ‘omnium descriptiones ab auctoribus 
fase traduntur , teoger nimis longum foret cuncta hic: loci 
referre. 
" Animale regnum quasdam complectitur substantias , quae 
‘maximum acritatis exercent gradum, quemadmodum ammoniaca, 
alcalina nempe substantia, quae , licet non exclusive, uberiori 
tamen quantitate ab animalibus substantiis educi patitur, atque 
ipsarum destillationis productum habetur, Cantharides prae cae- 
teris in promptu sunt, quoties vesicans est praescribendum. Fre- 
quentissime animalcula haec in regionibus meridionalibus occur- 
runt, nec deficiunt in Pedemontana regione ; colles taurinenses 
incolunt quoque ista insecta, quae ad Coleopterorum Linnaeanam 
classem referuntur , atque Melos vesicatorius a Linnazo, 
Litta : vesicatoria a Fasrıcio appellantur ; vescuntur insecta 
haec nonnullorum vegetabilium foliis, et praesertim Ligustri 
vulgaris, Syringae vulgaris, Lonicerae Xylostei , et Capri-. 
folii, Sambuci nigrae, et Fraxini excelsioris, Populi nigrae, 

et canescentis, Bignoniae Catalpae y Salicis viminalis, albae, 
Capreae , et Cynoglossi officinalis. Gregatim. acervata super 
ipsa vegetabilia inveniuntur, foetidum spirant odorem , : qui e 
longinquo etiam persentitur. ` i the 
T Legi solent insecta haec. mensibus junii, vel etiam julii ; 
animadvertendum tamen ipsa, ne, dum colliguntur , rore madidas 
adhuc habeant alas ; ideo antequam a solis radiis percussa. sint 
lintei ope colligenda ; aceti vapore suffocata , probeque exsiccata , 
in vase accurate clauso ad opus servanda. . 

Acri, cansticoque principio scatent cantharides, ita ut naribus 
tantum: applicitus ipsarum pulvis, irritatione praevalida excitata 
sternutationem promovet, inflammationem in schneideriana mem- 
brana, in bronchüs , alibique producit. Hanc autem vim a prin- 
cipio admodum ‘acri , atque volatili pendere, ratio suadet. 
*Disputatum acerrime est, a quonam pfincipio penderet earum- 
dem caustica virtus. Plures , analysis chemicae subsidio , in me: 
‘dium adductae fuere hypotheses , nonnulli ab oleo viridi, quidam 
a nigra substantia insolubili, alii demum a substantiae luteae 
aqua, et alcohole solubilis praesentia derivandam esse, tradiderunt; 
Hisce temporibus post clarissimi Rosiquer tentamenta creditur 
earumdem ‘vim a substantia albida, crystallina in aqua insolubili, 
in alcohole ebulliente, aethere, et oleis solubili pendere. Ast nunc 
sciendum restat, quaenam sit hujuscemodi substantiae natura, hinc 
neque uni neque alteri ex istis opinionibus fidendum esse nobis 
videtur, verum melius est earumdem agendi modum inquirere , 
neque novas novis addere hypotheses. 

. Non-uno tantum modo adhibentur cantharides ; modo solae, 
modo aliis sociatae remediis, modo intus, modo extus porrigun- 
. tur. Instituti nostri ratio expostulat tantum , ut de -ipsis sermo- 
nem faciamus, quum rubefacienti scopo insumuntur. Non raro 
solae, et subtiliter pulveratae super ulcera a vesicante jam effor- 

mata insperguntur, ut denuo exulceretur pars, quae ad cicatricem 
vergit , sicque alterius vesicatorii vices gerunt. Ingrediuntur prae= 
terea plurima pharmaceutica praeparata, de quibus nunc dicere 
restat. Li. Di 

: Inter praeparata, atque composita , quae quotidie prae manibus 
habentur ad cutim excitandam , eminet pasta fortis, cujus. pa- 
randi modus -sequens est: recipe: farinae triticeae drachmas dua s, 
cantharidum drachmam semis, aceti acerrimi quantum satis ; fa- 
‘ rinam cum aceto in pastam redactam insperge cantharidibus ru- 
diter pulveratis, Alia sequitur praeparatio, quae cerati epispas- 
tici nomine venit, quae nil aliud est nisi cera, vel resina, cum 
pulvere cantharidum probe commixta. Loco cerae alia quoque in- 
sumuntur corpora,  cantharidibus , euphorbio , aliisque acribus 
substantiis inspergi solent, atque semper optatum producunt ef- 
fectum, uti esset pix burgundica, unguentum. matris, unguen- 
ium diachylon ,unguentum ad fonticulos etc. 

o Epispasticam quoque eflicacissimum sistit sinapismus , qui fer- 
menti panis acidi unciis tribus seminum sinapis albae, aut nigrae 
pulveratorum. uncia "una semis ; aceti fortis unciis tribus simul 
commixtis ; et in cataplasmatis forma redactis conficitur. . . 

| Nec despicienda quaedam auxilia, quae mechanice agere viden- 
tur, uti frictiones ex laneo linteo: institutae, candens ferrum , 
aqua ebulliens, similiaque: postrema duo calore suo adeo vehementer 
cutim attingunt , ut ipsam cuticula orbare valeant, cutimque mi- 
rum in modum excitent. Rursus cucurbitulae ad rubefacientium 
classem quoque sunt referendae; pyxis nempe vitrea aliquod com- 
bustibile continens corpus , statim ac ignis ipsi admovetur, suppo- 
sita. pars in tumorem. elevatur, majori sanguinis quantitate reple- 
tur, rubra fit. Variis in partibus applicari solent, generatim dorso, 
scapulis , abdomini, lumbis, coxis , occipiti, alibique pro casus 
opportunitate. Vel siccae sunt cucurbitulae, vel scarificatae , hae 

auterti sanguinis missionis localis vices- praestant: quod cucurbi- 
tulae suctione depleantur vasa a lanceola prius lacerata, queis 
applicantur, indeque sanguinis circuitus liberior evadit. 

Veniunt insuper ulcera peculiaria a fonticulo et setaceo exci- 
tata, quae nempe eamdem, ac vesicatoria actionem exercent, in 
eo tantum: discrepare videntur , quod ‘per longius tempus perdu- 
rent , ob heterogenei corporis praesentiam. Priora hoc pacto effi- 
ciuntur : incisio , erosio , vel ustio apto medicamento efficitur , 
postea vero corpus rotundum , ex cera, vel ex ligno confectum 
immittitur ; hoc pacto: ulceris consolidatio impeditur; jugiter irri- 
tatio perstat, jugiter profluit humor: Frequentius in brachiis y coxis, 
vel cruribus instituuntur; cavendum ne pars, in ‘qua efficitor ope- 
ratio , nullos praegrandes nervos recipiat, qui ad superficiem dis- 
tribuantur , namque nervi laesio ; plurima progignit mala maxime 
pertimescenda. Setaceum autem ulceris species est, quae in oc- 
cipite, aut inter scapulas , vel.alibi etiam efficitur; hoc vero. con- 
sistit in fili cujusdam .cerati immissione. in quadam. parte., atque 
assidue servati, statisque. temporibus. distracti ,, ne | ulcus- ab ipso 
factum occalescat. Nonnulli demum moxam vesicantibus addunt : 
ipsius nomine venit quaedam. grisea lanugo , qua ;a folii tusis, tri- 
tisque Artemisiae chinensis , vel etiam vulgaris obtinetur; haec 
in conum redacta cuti aptatur, atque comburitur , ideoque. effec- 
tus ustioni proprios producere moxam , abunde liquet. 

Quod attinet ad vesicantium applicationem aliqua dicenda. Non 
unum tantum sed plura eodem tempore applicari merentur vesi- 
cantia , pro variis rerum adjunctis; rursus,non semper in. data 
corporis regione apponi solent. Hae omnes differentiae vel ab ac- 
tate, sexu, temperamento , idiosyncrasia, vel a diverso morbi 
ingenio sunt repetendaé. Generatim - applicari.) communiter solent 
nucae , temporibus , retro aures , capiti, abrasis prius capillis , 
brachiis , cruribus , coxis, partibusque aliis; genitalibus; callosis- 

«que forsan solis exceptis. Quaecumque porro: sit pars; cui vesi- 
cans applicandum est, probe abluenda, abradendi, si qui sunt, pili, 
frictiones ibidem instituendae ; rer deinde fasciis , ne e 
sede dilabantur, orevincienda epispastica. >: Er bay 

: Postquam: decem circiter ‘horae transgressae. filins a vesicato- 
+H applicatione y ex'irritatione:y quam in cute»produxit, lenis 
phlogosis excitata fuit, -exhalantium vasorum intenditur actio, lym. 
pha uberiori ac'par est copia ab ipsis adfertur, euticulam in ve- 
«sicam attollunt. Quum bene: adparet vesica auferendum est reme- 
dium, ‘cuticula’ forfice saucianda, ut serosus humor exeat: deinde 
folia. betae, similiaque. butyro illita cuti ulceratae applicanda , et 
semel , ‘vel bis de:die renovanda , ut diutius: apertum maneat ul- 
cus; si autem ad exsiccationem sit pronum, dum interim indicatio 
expostulet , ut continuo apertum se sistat ulcus , pauxillo pulve- - 
ris cantharidum, vel: euphorbii i Inspergatur, nova proinde excitata 
irritatione denuo uberior seri copia ab ipso extillat. Contra si ejus- 
dem: exsiccatio! desideratur , emplastrum de :spermate-ceti , vel de 
cerussa , aut de minio ipsi applicandum. 

Non raro contingit, ut ab epispastico productum ulcus malignam, 
et gangráenosam | naturam adipiscatur, quod quidem saepissime 
occurrit in morbis a' summa virium debilitate fotis, puta in typho 
graviore, inscorbuti fine, hydrope ete. Istiusmodi ulcera medici 
attentionem summopere: requirunt : tunc vero tonica, roborantia, 
‘antiseptica’ etiam dicta in’ usum ducenda , vinum chalybeatum : 
myrrha , cortex peruvianus, acidum muriaticum oxygenatum , 
aliaeque id genus adhibendae substantiae , ne in pejus ruat malum. 
Remedia eodem tempore intus ministranda, quae apta sint ad vi: 
res erigendas , ut magis magisque topicorum actio adjuvetur. Quo- 
ties ergo metus est, ne ob summam morbi malitiam , vesicatorii 
applicationem gangraena subsequatur, dum tamen hoc pacto exci- 
tandae sunt aegri vires; tune canto admodum incedendum pede 

in ipsorum ministratione : vel enim tonica, et roborantia eodem 
tempore porrigenda sunt, vel ( quod melius ) per breve temporis 
spatium enti relinquendum vesicans , jne scilicet exulceretur pars, 
sed tantummodo rubefacientem actionem exerat remedium. 
 Animadvertendum insuper est non omnia yesicatoria indiscri- 
minatim unicuique convenire. Sunt enim circumstantiae plures, in 
quibus potius unam vel alteram ipsorum speciem applicare expe- 
dit. lis , qui renum , aut vesicae morbis laborant; non conveniunt 
vesicatoria quaelibet cantharides recipientia , quum unictique coma 
pertum sit, peculiarem in uropojetico systemate actionem: exer- 
cere insecta memorata, proindeque si inconsulto ipsis applicentur, 
sic. parata epispastica , penis erectio môlesta , immodica , ac fere 
insatiabilis coéundi cupiditas , stranguria , ischuria , mictus cruen+ 
tus , renum , vesicae , penis inflammatio, et tandem earum par- 
tium gangraena, cum summo aegrotantis vitae discrimine suboriuntur. 
Insuper pertinacisssimi capitis, aurium dolores setaceum: prae 
caeteris exposcunt; intereadum pectoris morbi quidam, uti as- 
. thma , dyspnaea, fonticuli potius applicationem requirunt. 

Jam ad vesicantium agendi modum: deveniendum. Ex phaeno- 
menis , quae ab ipsorum applicatione emergunt , clare patet; ipsa 
vi stimulanti praedita esse, ob quam: vitalium actionum "Incita- 
mentum exsuscitant, humorum circuitionem adaugent , lympha- 
ticum absorbens systema excutiunt , caloricum majori evolvunt 
copia , languentesque fibrae muscularis motus excitant. 

«Non tantum topice absolvitur eorumdem actio stimulans, sed 
et eadem facili negotio per universum corpus evidentissime dif- 
funditur: ex quo patet, quantum ea praqetant in: stipe als morbis 
emolumentum. 2 soi 1 pan 

Disputatum acriter fuit, utrum vesicantium “actio tota consi- 
steret in stimulo , quem praebent solido vivo, vel a seri copia e 
vésica iedutta , fuisset repetenda. Celeberrimi 'caeteroquin Viri: 

pro utraque staht sententia. At nos, relictis omnibns , quae in 
medium 'adductae fuerunt , hypothesibus, cum recentioribus magni 
nominis Viris asserimus > non fidendum esse evacuationi illi, 
quae ab applicitis vesicantibus cieri solet, neque ab hac ipla cu- 
rationem expectandam esse putamus. Fono anie 

‘Porro quid. utilitatis praestare par erit seri copia , quam pro- 
liciunt vesicantia , si ex analysi chemica compertum habemus, 
serum a-vesica eductum cum.sanguinis sero evidentem servare 
analogiam! Nos itaque , missis quae de ipsorum agendi: modo 
scripta «fuere , revellentem hanc vesicantium facultatem icum cel. 
‘Tommasini denegamus ; censemus nempe , materiem morbificam 
non ab uno ad alium locum transferri vesicantium ope , verum 
principium vitale potius esse, quod in parte affecta uberiori co- 
pia colligatur : qua posita conditione quaelibet se se offerentia 
pathemata facili. negotio explicantur. Si. ergo. alicujus partis in- 
flammatio a vesicantis inflammatione alibi producta levatur , hac 
lege elucescit modus, quo id producitur phaenomenon, non autem 
a mäteriei morbificae translatione derivandum' esse rationi con- 
sonum. Enim. vero ambas partes simul, eodem intensitatis gradu 
dolere haud posse , Medicorum adagium habetur : jam. ipse 
HippocratEs veritatem istam agnovit , dum scripsit : a duobus 
doloribus simul Min dd non in eodem loco , vehementior ob- 
scurat. alterum. i i ; 

Ex hactenus in medium adductis argumentis sat superque 
unicuique compertum est , .vesicantium’ agendi: modum stimu- 
lantem esse ; proindeque nulla ratione in inflammatoriis morbis , 
saltem. in ipsorum initio:, convenire. Ipsorum; itaque- utilitates 
perscrutantes dicere debemus, quibus adversentur morbosis af- 
fectibus hujusmodi. remedia. 

Febriles sic dicti motus nonnulli a. vesicantium applicatione 
summopere levamen persentiunt; tam continuae , quam intermit- 

tentes, et remittentes febres ipsae, dummodo a debilitate pendeant, 
non raro a vesicatoriis sanari visum fuit. Conveniunt pariter in 
synochi fine, in typho, praesertim si malignitatem, vel perniciem 
ostendant ; nec frustra applicata fuere epispastica in febre flava, 
imo in peste ipsa. 

-Inflammationum seriem infinitam a vesicatoriis curari, vel saltem 
leniri , quis ignorat? Non omnes tamen ipsorum ministrationem 
permittunt: non in omni inflammationum stadio indiscriminatim 
adhibenda epispastica. Revera illae, quas veras «ppellant Nosologi, 
quum in virium augmento consistant, memorata auxilia respuunt, 
saltem in primo stadio, et nonnisi post repetitas venaesectiones ca- 
‘dem concedenda; quum itaque antiphlogistica methodo jam devicta 
diathesis fuit, dum adhuc irritatio , vel dolor topicus perstat , 
mirifice opitulatur vesicantium applicatio ; hinc ratio cur post 
venaesectiones in pleuritide institutas perstans dolor a vesican- 
tibus fugatur. Quot insuper ophtalmiae chronicae ab epispastico , 
vel rubefaciente momento temporis fuerunt sanatae ! 

Inter inflammationum species maximam attentionem sibi pro- 
mereri videntur illae, quae specificae , ab aliis exanthematicae 
nuncupantur , uti variola , scarlatina, rubeola, miliaria etc. In. 
hisce morbis, si diathesis hypersthenica viget, atque ab ipsius 
intensitate pendeat difficilis exanthematis eruptio, tunc nemo fere 
erit , qui vesicatorio_beefFutatur ; at si ob caussas quasdam debili- 
tantes eruptio retropellatur, vel aegre fiat , vesicans remedium ad 
cutim citissime eamdem revocat affectionem , quae internas jam 
minitabat partes. 

Nec haemorrhagiae desunt; in quibus expedit ad haec remedia 
confugere : non semel ipsemet haemopthysim a vesicante cu- 
ratam fuisse observavi. Idem de profluviis dicendum ; millenae 
siquidem habentur blenorrhagiae tam acutae, quam chronicae , 
catarrhi, ptyalismi species, quae, incassum jam aliis adhibitis 
remediis, promptissime vesicanti applicito curatae fuere. 

Conveniunt praeterea in anasarca , hydrothorace, hydrocephalo ,, 
aliisque hydropis speciebus ; licet caute admodum ipsa in istis mor- 
bis sint adhibenda, quum metus sit, ne ulcus mali moris fiat; 
rubefacientia prae caeteris indicationem explebunt. 
— Infinitae demum sunt morborum species ad nevrosium classem. 
spectantes, in quibus maximam praeseferunt utilitatem vesicatoria, 
Apoplexiam serosam , paralyses nonnullas , ischiadem illam prae- 
cipue , quam nervosam dicunt, hysteriam a vesicantibus curatas 
fuisse, Auctores plures testantur. Pariter sunt qui in hydropho- 
bia eadem commendarunt ; fatendum tamen usque adhuc non 
satis compertum esse, utrum reapse ab ipsorum applicatione ali- 
quis hydrophobia detentus curatus fuerit. Anaphrodisia , sive 
coéundi impotentia, quum in organorum generationi inservientium 
atonia saepe pendeat, non frustra idcirco istis subjectis apponen- 
tur epispastica , praecipue illa cantharides recipientia , ob id quod 
jure meritoque in aphrodisiacorum censu insecta istiusmodi re- 
ponantur. | 

Nec spernenda demum vesicatoria in pluribus aliis affectionibus 
spasticis , uti epilepsia , asthmatis speciebus benemultis, in tre- 
more , convulsione , aliisque hujusce generis morbis, dummodo 
semper ipsorum morborum natura in virium labe praesertim 
consistat. 

PHESES. 


Ht EX CHEMIA. 


I. Ex celeberrimi Rosiquer tentamentis compertum habemus, 
cantharides , analysis chemicae ope, phosphatem calcis, et ma- 
gnesiae , acidum aceticum , atque uricum , utraque autem libera 
praebere. Demum peculiaris sui generis substantia alba , crystal- 
lina, insolubilis in aqua, contra in alcohole ebullienti, aethere, 
et oleis solubilis ab eodem detecta fuit. | 

II. Experimenta in sero capta ex vesicula ab epispastici appli- 
catione producta effluenti, nulla morbificae materiel indicia os- 
tendunt, proinde summam cum sanguinis: sero analogiam habere, 
probabile admodum. 


EX ANATOME ET PHYSIOLOGIA. 


I. Cuticulam inorganicam esse , reparabilem , atque ab humore 
quotidie exsudante , ibidemque densato efformari, cum fere omni- 
bus anatomes scriptoribus censemus. 

II. Non tantum ad cutis. sensilitatem obtundendam, temperandam 
efformata cuticula : alia ab eadem exercentur munia. 


EX MATERIE MEDICA. 


I. Eadem vesicantiüm species non omnibus subjectis convenit; 
variat nempe illorum delectus pro aegri idiosyncrasia, Pu in- 
genio, atque partis affectione. 

Il. Nec humorem uberiori copia ad pártem alliciendo, nec ma- 
teriem morbificam hue illuc attrahendo , verum ob stimulum, 
quem praebent, agere videntur epispastica. 


16 t 
EX HYGIENE ET MEDICINA ' FORENSI. 

I. Tam simplicia , quam composita remedia , quae aliquid peri- 
culi in inconsiderata ipsorum ministratione portendunt, accurate 
servanda ,» neque omnibus indiscriminatim a  pharmacopolis 
largienda. $t 

II, Tot funestis exemplis edocti Medicos , et médicaminum dis- 
tributores monemus , ut semper utendi modum remedii.magnis 
literis clare in schedis conscribant. 

ind EX PATHOLOGIA. 

I. Ischuria, vel stranguria , epispastici cantharides recipientis 
. applicationem sequens , ‘in ipsis occasionalem caussam agnoscit. 

IL. Semper a cantharidibus produci ischuriam , vel stranguriam, 
negamus. 


i BP RAMI 
«L In febribus adynamicis, ataxicis, aliisque a maxima virium 
debilitate fotis rubefacientia vesicantibus anteponenda. 

II. Quod stimulum praevalidum praebeant  epispastica , ideo in 
morbis inflammatoriis contraindicanda esse ratio suadet. Ast si a leni 
hypersthenica diathesi ipsi sustentantur , ad doloris, et irritationis 
molestiam temperandam jure iisdem utuntur cordatiores practici. 

